text: Brand i varebil lukkede Lillebæltsbro
  20 marts 2018 kl. 13.35
  Ild i varebil lukkede kortvarigt Den Nye Lillebæltsbro i begge retninger. Den er nu genåbnet.
  Ny Lillebæltsbro var tirsdag kortvarig spærret i begge retninger ved godt 14-tiden. Der opstod brand i en varebil med farlige stoffer. Det oplyser Fyns Politi på Twitter.
  Efter fire minutters spærring blev broen åbnet igen i østlig retning, og efter yderlige tre minutter var branden slukket, og kørslen blev genåbnet også i vestlig retning. 
  Politiet valgte at lukke broen helt, fordi bilen var lastet med blandt andet maling, og på grund af flammerne opstod der små eksplosioner, skriver TV2 Fyn. 
  Ifølge vejdirektoratet var der kraftig røgudvikling fra bilen. 
  - Det var en sort søjle af røg, men den stod lige op i luften og nåede ikke at genere bilisterne, fortæller vagtchef ved Fyns Politi Kenneth Taanqvist til TV2 Fyn.
  Ny Lillebæltsbro. Branden slukket. Motorvej nu åben i to vognbaner mod vest. Redning på stedet. #politidk
  
  